57. ΝΟΜΟΣ υπ’ αριθ. 1561 της 3/6 Σεπτ. 1985 (ΦΕΚ Α΄ 148) Ρυθμιστικό σχέδιο και πρόγραμμα προστασίας περιβάλλοντος της ευρύτερης περιοχής της Θεσσαλονίκης και άλλες διατάξεις. Ορισμός και περιεχόμενο του ρυθμιστικού σχεδίου Άρθρ.1.-1.Ρυθμιστικό σχέδιο ειδικά της ευρύτερης περιοχής της Θεσσαλονίκης (Ρ.Σ.ΘΕ.) είναι το σύνολο των στόχων, των κατευθύνσεων των προγραμμάτων και των μέτρων που προβλέπονται από το νόμο αυτόν, ως αναγκαία για τη χωροταξική και πολεοδομική οργάνωσή της, στα πλαίσια των πενταετών προγραμμάτων οικονομικής και κοινωνικής ανάπτυξης. 2.Ευρύτερη περιοχή Θεσσαλονίκης για την εφαρμογή του νόμου αυτού είναι η περιοχή που περιλαμβάνεται στα διοικητικά όρια των παρακάτω οργανισμών τοπικής αυτοδιοίκησης. Δήμοι: Αμπελοκήπων, Ελευθερίου – Νέου Κορδελιού, Ευόσμου, Θεσσαλονίκης, Καλαμαριάς, Κουφαλίων, Μενεμένης, Νεάπολης, Πολίχνης, Πυλέας, Σταυρούπολης, Συκεών, Τριανδρίας. Κοινότητες: Αγγελοχωρίου, Αγίου Αθανασίου, Αγίου Αντωνίου, Αγίας Παρασκευής, Αγίου Παύλου, Αγίας Τριάδος, Αγχιάλου, Αδένδρου, Ανατολικού, Ασβεστοχωρίου, Βαθυλάκκου, Βαλτοχωρίου, Βασιλικών, Βραχιάς, Γεφύρας, Διαβατών, Ελεούσας, Εξοχής, Επανωμής, Θέρμης, Καλοχωρίου, Καρδίας, Κάτω Σχολαρίου, Κυμίνων, Λειβαδίου, Μεσημερίου, Μικρού Μοναστηρίου, Νέας Ευκαρπίας, Νέας Κερασιάς, Νέας Μαγνησίας, Νέας Μεσημβρίας, Νέας Μηχανιώνας, Νέας Ραιδεστού, Νέας Φιλαδέλφειας, Νέας Χαλκηδόνας, Νέου Ρυσίου, Νεοχωρούδας, Νέων Επιβατών, Νέων Μαλγάρων, Ξηροχωρίου Πανοράματος, Παρθενίου, Πενταλόφου, Περαίας, Περιστεράς, Πλαγιαρίου, Προχώματος, Σίνδου, Σουρωτής, Ταγαράδων, Τριλόφου, Φιλύρου, Χαλάστρας, Χορτιάτη, Ωραιοκάστρου. 3.Το Ρ.Σ.ΘΕ. αποβλέπει στο σχεδιασμό και προγραμματισμό της ευρύτερης περιοχής της Θεσσαλονίκης μέσα στα πλαίσια της εθνικής χωροταξικής πολιτικής, ως χωροταξικής υποενότητας της Κεντρικής Μακεδονίας, στη χωροταξική διάρθρωση των τομέων παραγωγής, του συστήματος μεταφορών, της λοιπής τεχνικής υποδομής και του κοινωνικού εξοπλισμού, καθώς και στην πολιτική γης και κατοικίας, στη λήψη μέτρων και στο σχεδιασμό για τη χωροταξική και τη νέα πολεοδομική δομή της πόλης και στο σχεδιασμό περιοχών ή ζωνών ειδικού ενδιαφέροντος ή ειδικών προβλημάτων, στη λήψη μέτρων, όρων και περιορισμών για την εξασφάλιση της προστασίας του περιβάλλοντος, στο συντονισμό των προγραμμάτων και των μελετών που έχουν σχέση με το Ρ.Σ.ΘΕ. και εκπονούνται από όλους τους άλλους φορείς, για να εξασφαλίζεται η εφαρμογή τους κατά τις διατάξεις του παρόντος και στον καθορισμό των απαιτούμενων για την εφαρμογή τους παρεμβάσεων, των προτεραιοτήτων πραγματοποίησης και χρηματοδότησης, καθώς και των θεσμικών, οικονομικών και διοικητικών μέτρων που πρέπει να ληφθούν. Πρόγραμμα προστασίας περιβάλλοντος Θεσσαλονίκης άρθρ. 13. 8.Η επιτροπή ασκεί τη διοίκηση και τη διαχείριση που σχετίζεται με τον οργανισμό και το έργο του και τον εκπροσωπεί δικαστικώς και εξωδίκως. Η αρμοδιότητα αυτή για κατηγορίες πράξεως ή συγκεκριμένες πράξεις μπορεί να μεταβιβάζεται στον πρόεδρο ή τον αντιπρόεδρο ή ένα μέλος της επιτροπής ή τον προϊστάμενο ή άλλα όργανα του οργανισμού. Η μεταβίβαση γίνεται ύστερα από πρόταση της επιτροπής με απόφαση του Υπουργού Περιβάλλοντος, Χωροταξίας και Δημόσιων Έργων, που δημοσιεύεται στην Εφημερίδα της Κυβερνήσεως. Πόροι-Διαχείριση Άρθρ.8.-1.Πόροι του οργανισμού είναι: α)Τακτική ετήσια κρατική επιχορήγηση που εγγράφεται στον προϋπολογισμό του Υπουργείου Περιβάλλοντος, Χωροταξίας και Δημόσιων Έργων και αποδίδεται στον οργανισμό με απόφαση του Υπουργού Περιβάλλοντος, Χωροταξίας και Δημόσιων Έργων, όπως ειδικότερα ορίζεται σ’ αυτή. β)Έκτακτη ετήσια κρατική επιχορήγηση από τον προϋπολογισμό δημόσιων επενδύσεων που δεν μπορεί να είναι μικρότερη από το 3% των ποσών που διαθέτει ο προϋπολογισμός αυτός για προγράμματα και έργα στο νομό Θεσσαλονίκης στην περιοχή του ρυθμιστικού σχεδίου. γ)Πρόσοδοι από εκμετάλλευση περιουσιακών στοιχείων ή από επιχορηγήσεις ελληνικών και ξένων οργανισμών ή από δωρεές ή κληρονομιές. δ)Πρόσοδοι από διοικητικές χρηματικές ποινές που επιβάλλονται από τον οργανισμό σε όσους ρυπαίνουν το περιβάλλον. ε)Κάθε άλλο έσοδο από οποιαδήποτε αιτία. 2.Οι πόροι του οργανισμού διατίθενται για τις δαπάνες λειτουργίας του και για μερική ή ολική χρηματοδότηση μελετών, προγραμμάτων έργων ή  Σελ. 526,26(β) Τεύχος Θ52-Σελ. 118 άλλων δραστηριοτήτων δημόσιων φορέων της τοπικής αυτοδιοίκησης ή άλλων φορέων με αποκλειστικό σκοπό την εφαρμογή του ρυθμιστικού σχεδίου και την προστασία του περιβάλλοντος της Θεσσαλονίκης. 3.Οι δαπάνες για την εκπλήρωση του σκοπού του οργανισμού πραγματοποιούνται σύμφωνα με τον οικονομικό κανονισμό του. Ο οικονομικός κανονισμός καταρτίζεται από την εκτελεστική επιτροπή και εγκρίνεται με κοινή απόφαση των Υπουργών Εθνικής Οικονομίας, Εσωτερικών και Δημόσιας Τάξης και Περιβάλλοντος, Χωροταξίας και Δημόσιων Έργων. Κατά την έγκριση αυτή μπορούν να γίνουν τροποποιήσεις και συμπληρώσεις ύστερα από γνώμη της επιτροπής. Η εκτελεστική επιτροπή σε ό,τι αφορά τις δαπάνες και το άλλο έργο της λογοδοτεί στο συμβούλιο ρυθμιστικού σχεδίου και προστασίας περιβάλλοντος Θεσσαλονίκης. 4.Ο οργανισμός στα δικαστήρια ή τις διοικητικές αρχές έχει τα δικονομικά προνόμια του Δημοσίου, ιδίως ως προς τις προθεσμίες, τα μέσα απόδειξης, τον τρόπο παράστασης και τα μέσα εκτέλεσης. Τα ίδια δικονομικά προνόμια έχει σε όλα τα στάδια της εκτέλεσης και ιδίως εκείνα που αφορούν στην κατάταξη του Δημοσίου σε πλειστηριασμό ή πτώχευση. Οργάνωση-Προσωπικό Άρθρ.9.-1.Ο οργανισμός του Οργανισμού Θεσσαλονίκης καταρτίζεται με π.δ/γμα, που εκδίδεται μέσα σε έξι μήνες από την έναρξη ισχύος του νόμου αυτού, με πρόταση των Υπουργών Προεδρίας της Κυβέρνησης, Οικονομικών και Περιβάλλοντος, Χωροταξίας και Δημόσιων Έργων. 2.Με τον οργανισμό ρυθμίζονται ιδίως: α)Η οργάνωση των υπηρεσιών και οι αρμοδιότητές τους. β)Οι κλάδοι του μόνιμου προσωπικού και ο αριθμός των οργανικών θέσεων κάθε κλάδου και βαθμού. γ)Τα ειδικά τυπικά προσόντα που απαιτούνται για το διορισμό στις θέσεις του εισαγωγικού βαθμού κάθε κλάδου ή για την προαγωγή πέρα από ορισμένο βαθμό ή για την κατάληψη ορισμένων θέσεων κατά την πρώτη εφαρμογή του νόμου αυτού. 23.Ε.β.57 Σχέδιο Πόλεως Θεσσαλονίκης δ)Οι θέσεις του ειδικού επιστημονικού προσωπικού που μπορεί να προσληφθεί με σχέση εργασίας ιδιωτικού δικαίου, η κατανομή του σε ειδικότητες καθώς και τα τυπικά προσόντα και οι όροι πρόσληψης. ε)Τα προσόντα του προϊσταμένου καθεμιάς από τις οργανικές μονάδες. 3.Οι θέσεις του μόνιμου προσωπικού της περίπτ. β΄ της προηγούμενης παραγράφου που πληρούνται με προσλήψεις δεν μπορεί να είναι περισσότερες από 50. Οι λοιπές οργανικές θέσεις, όπως προβλέπονται στον οργανισμό, καλύπτονται με τη διαδικασία της παρ. 7. Στο προσωπικό αυτό εφαρμόζονται όλες οι διατάξεις του υπαλληλικού κώδικα, όπως αυτές ισχύουν κάθε φορά για τους υπαλλήλους Ν.Π.Δ.Δ. 4.Οι θέσεις του προσωπικού με σχέση εργασίας ιδιωτικού δικαίου της περίπτ. δ΄ της παρ. 2 του άρθρου αυτού, που πληρούνται με προσλήψεις, δεν μπορεί να είναι περισσότερες από 30. 5.Στον οργανισμό συνιστάται μία θέση μετακλητού υπαλλήλου με βαθμό β΄ των ειδικών θέσεων. Αυτός που διορίζεται στη θέση αυτή έχει τον τίτλο του προϊσταμένου του Οργανισμού Θεσσαλονίκης, είναι προϊστάμενος όλων των υπηρεσιών του και συμμετέχει στις συνεδριάσεις της εκτελεστικής επιτροπής όπου εισηγείται τα θέματα χωρίς ψήφο. Προϊστάμενος του οργανισμού διορίζεται πρόσωπο που έχει πτυχίο ανώτατου εκπαιδευτικού ιδρύματος της ημεδαπής ή αλλοδαπής, σχετικό με το αντικείμενο του οργανισμού και διδακτορικό δίπλωμα ή μεταπτυχιακό δίπλωμα τουλάχιστο διετούς φοίτησης ή προϋπηρεσία τουλάχιστο δέκα ετών στο δημόσιο ή ιδιωτικό τομέα. Ο διορισμός του προϊσταμένου γίνεται με απόφαση του Υπουργού Περιβάλλοντος, Χωροταξίας και Δημόσιων Έργων. 6.Καθήκοντα προϊσταμένου του οργανισμού μπορούν να ανατεθούν σε υπάλληλο του δημόσιου τομέα που έχει τα σχετικά προσόντα. Ο χρόνος άσκησης καθηκόντων προϊσταμένου θεωρείται για κάθε συνέπεια ως χρόνος υπηρεσίας στην τακτική θέση του υπαλλήλου. Στην περίπτωση αυτή καταβάλλονται οι αποδοχές της μιας μόνο θέσης που θα επιλέξει ο υπάλληλος. 7.Με π.δ/γμα, ύστερα από πρόταση των Υπουργών Προεδρίας της Κυβέρνησης, Περιβάλλοντος, Χωροταξίας και Δημόσιων Έργων και του τυχόν συναρμόδιου υπουργού, μπορούν να μεταφέρονται υπηρεσίες και θέσεις προσωπικού στον οργανισμό από το Υπουργείο Περιβάλλοντος, Χωροταξίας και Δημόσιων Έργων ή από άλλα υπουργεία. Με τη μεταφορά των θέσεων γίνεται και μεταφορά των υπαλλήλων που τις κατέχουν. Αν πρόκειται για μόνιμο προσωπικό, η μεταφορά των υπαλλήλων γίνεται με απόφαση των υπηρεσιακών συμβουλίων  των οικείων Υπουργείων, ύστερα από αίτηση των υπαλλήλων. Μαζί με τη μεταφορά των θέσεων μεταφέρονται στον οργανισμό και οι σχετικές πιστώσεις του τρέχοντος έτους. Για τα επόμενα έτη οι πιστώσεις αυτές περιλαμβάνονται στην ετήσια τακτική επιχορήγηση. Οι μεταφερόμενοι μόνιμοι υπάλληλοι διατηρούν το ασφαλιστικό καθεστώς για επικουρική σύνταξη και εφάπαξ βοήθημα που είχαν πριν από τη μεταφορά τους και παρέχεται σ’ αυτούς και στα μέλη της οικογένειάς τους η υγειονομική περίθαλψη των μόνιμων υπαλλήλων. 8.Όσες αρμοδιότητες του Οργανισμού ανήκουν έως την εφαρμογή του νόμου αυτού στο Υπουργείο Περιβάλλοντος, Χωροταξίας και Δημόσιων Έργων, μεταβιβάζονται σταδιακά στον οργανισμό με αποφάσεις του Υπουργού Περιβάλλοντος, Χωροταξίας και Δημόσιων Έργων, με τις οποίες και διαπιστώνεται η επαρκής στελέχωση του οργανισμού. Το Υπουργείο Περιβάλλοντος, Χωροταξίας και Δημόσιων Έργων διαθέτει υπαλλήλους του για την εξυπηρέτηση των αναγκών του οργανισμού μέχρι την πλήρη στελέχωσή του. Προγράμματα εφαρμογής ρυθμιστικού σχεδίου και προστασίας περιβάλλοντος Άρθρ.10.-1.Κάθε υπουργείο ή και φορέας του δημόσιου τομέα, στις αρμοδιότητες του οποίου ανήκουν ενέργειες που εμπίπτουν στα θέματα που περιλαμβάνει το ρυθμιστικό σχέδιο και η προστασία περιβάλλοντος της Θεσσαλονίκης ή επηρεάζουν την εφαρμογή τους, οφείλει να καταρτίζει, σε συνεργασία με τον οργανισμό, ετήσιο και κυλιόμενο πενταετές πρόγραμμα, για την πραγμάτωση των στόχων του ρυθμιστικού σχεδίου και των προγραμμάτων προστασίας περιβάλλοντος. Τα προγράμματα κοινοποιούνται στον Οργανισμό Θεσσαλονίκης μέχρι τις 15 Ιουνίου του προηγούμενου έτους. 2.Ο οργανισμός με βάση τα προγράμματα αυτά καταρτίζει ενιαίο πρόγραμμα γενικών κατευθύνσεων και προτεραιοτήτων, το οποίο εγκρίνεται από το συμβούλιο ρυθμιστικού σχεδίου σύμφωνα με την παρ. 7 του άρθρ. 6. Το ετήσιο ενιαίο πρόγραμμα πρέπει να εγκρίνεται πριν από το τέλος Αυγούστου του προηγούμενου έτους. Τροποποίηση του ενιαίου προγράμματος μπορεί να γίνει με την ίδια διαδικασία. Ο αρμόδιος φορέας προσαρμόζει τα επιμέρους προγράμματά του στα πλαίσια του εγκεκριμένου ενιαίου προγράμματος. 3.Η εκτελεστική επιτροπή μπορεί να δίνει οδηγίες για την κατάρτιση των προγραμμάτων να προετοιμάζει υποδείγματα, να παρέχει τη συνεργασία των υπηρεσιών του οργανισμού, να συνιστά τη συνεργασία των υπηρεσιών διαφόρων φορέων για την αποτελεσματικότερη κατάρτιση των προγραμμάτων και γενικά να ενεργεί ό,τι απαιτείται για την πραγμάτωση του σκοπού και την τήρηση των διαδικασιών του άρθρου αυτού. 5.Οι δημόσιες υπηρεσίες και οι φορείς, που ορίζονται με απόφαση του Υπουργού Περιβάλλοντος, Χωροταξίας και Δημόσιων Έργων, (Μετά τη σελ. 526,26) Σελ. 526,27 Τεύχος Ζ104-Σελ. 117 Σχέδιο Πόλεως Θεσσαλονίκης 23.Ε.β.57 ύστερα από πρόταση της εκτελεστικής επιτροπής οφείλουν να ορίσουν ως εκπρόσωπό τους στον οργανισμό ανώτερο υπάλληλό τους με τον αναπληρωτή του. Ο εκπρόσωπος αυτός αποτελεί το σύνδεσμο με τον Οργανισμό Θεσσαλονίκης, βρίσκεται σε επικοινωνία με αυτόν, εισηγείται έγκαιρα στην επιτροπή κατά την επεξεργασία των σχετικών θεμάτων και καλείται να παρίσταται στην επιτροπή χωρίς ψήφο, όταν συζητούνται προγράμματα ή άλλα θέματα σχετιζόμενα με την υπηρεσία του. Ο σύνδεσμος μπορεί να συνοδεύεται και να βοηθείται στο έργο αυτό από τους απαραίτητους υπηρεσιακούς παράγοντες. 5.Η εκτελεστική επιτροπή καταρτίζει κάθε χρόνο το αργότερο μέχρι 15 Μαρτίου γενική έκθεση για την εφαρμογή του ρυθμιστικού σχεδίου και των προγραμμάτων προστασίας περιβάλλοντος κατά το προηγούμενο έτος, για τα προβλήματα που έχουν ανακύψει, για τα μέτρα που κρίνει πρόσφορο να ληφθούν και γενικά για την αποτελεσματικότερη πραγματοποίηση του σκοπού του οργανισμού. Σχέδιο της γενικής έκθεσης στέλνεται στους φορείς και στους εκπροσώπους των παραγωγικών τάξεων, οι οποίοι με συμμετοχικές διαδικασίες οφείλουν να εκφράσουν τη γνώμη τους μέσα σε προθεσμία ενός μήνα από τη λήψη του σχεδίου. Μετά την πάροδο της προθεσμίας αυτής καταρτίζεται η γενική έκθεση. Η έκθεση αυτή τίθεται υπόψη του συμβουλίου ρυθμιστικού σχεδίου και προστασίας περιβάλλοντος, που καταρτίζει τη δική του έκθεση σύμφωνα με τις διατάξεις του άρθρ. 6 παρ. 6. 6.Αν υπάρχουν ενδείξεις για ενέργειες άλλων φορέων που μπορούν να οδηγήσουν σε αποκλίσεις από το ρυθμιστικό σχέδιο και το πρόγραμμα προστασίας περιβάλλοντος, η επιτροπή μπορεί οποτεδήποτε να διατυπώνει τις παρατηρήσεις της στους αρμόδιους φορείς. Οι παρατηρήσεις αυτές γνωστοποιούνται και στον Υπουργό Περιβάλλοντος, Χωροταξίας και Δημόσιων Έργων. 7.Ειδικά για το πρόγραμμα δημόσιων επενδύσεων στην περιοχή του ρυθμιστικού σχεδίου υποβάλλονται στον Υπουργό Εθνικής Οικονομίας από κάθε υπουργείο ή άλλο φορέα του δημόσιου τομέα, ύστερα από συνεργασία με τον οργανισμό, προτάσεις των έργων που αφορούν την ευρύτερη περιοχή Θεσσαλονίκης, οι οποίες κοινοποιούνται και στον οργανισμό. Ο οργανισμός, έχοντας υπόψη τις επιμέρους προτάσεις, υποβάλλει συνολική εισήγηση στον Υπουργό Εθνικής Οικονομίας, που αποφασίζει για τις αναγκαίες επενδύσεις και την κατανομή τους. Σελ. 526,28 Τεύχος Ζ104-Σελ. 118 Μέτρα για την προστασία του περιβάλλοντος Άρθρ.11.-1.Με αποφάσεις του Υπουργού Περιβάλλοντος, Χωροταξίας και Δημόσιων Έργων, καθορίζονται οι παράμετροι και τα όρια ποιότητας των φυσικών αποδεκτών (ατμόσφαιρα, έδαφος) καθώς και οι συχνότητες και μέθοδοι δειγματοληψίας και μετρήσεων των παραμέτρων. Με όμοιες αποφάσεις καθορίζονται τα όρια ανεκτού θορύβου και ο τρόπος μέτρησής του. Με κοινή απόφαση των Υπουργών Περιβάλλοντος, Χωροταξίας και Δημόσιων Έργων και Βιομηχανίας, Ενέργειας και Τεχνολογίας καθορίζονται οι παράμετροι και τα όρια ποιότητας των επιφανειακών και υπόγειων νερών καθώς και οι συχνότητες και μέθοδοι δειγματοληψίας και μετρήσεων των παραμέτρων. 2.Με κοινές αποφάσεις του Υπουργού Περιβάλλοντος, Χωροταξίας και Δημόσιων Έργων και των κατά περίπτωση αρμόδιων υπουργών ορίζονται: α)Οι κλάδοι των βιομηχανικών, βιοτεχνικών λατομικών, μεταλλευτικών, εμπορικών, γεωργοκτηνοτροφικών, τουριστικών και άλλων δραστηριοτήτων, από τη λειτουργία των οποίων προκαλείται κάθε μορφής ρύπανση του περιβάλλοντος, καθώς και οι υποχρεώσεις τους για τη λήψη μέτρων βελτίωσης και προστασίας του. β)Τα μέτρα για υφιστάμενες και νέες εγκαταστάσεις, η λήψη των οποίων διασφαλίζει τη βελτίωση και προστασία του περιβάλλοντος και των αρχαιολογικών και ιστορικών τόπων. Τα μέτρα αυτά για τις κυριότερες περιπτώσεις αναφέρονται στις επόμενες παρ. 3-6 και μπορούν να διαφοροποιούνται ανάλογα με το είδος, το μέγεθος, την κατηγορία των μονάδων κάθε κλάδου, τη σημασία τους για την εθνική οικονομία και την περιοχή εγκατάστασής τους. 23.Ε.β.57 Σχέδιο Πόλεως Θεσσαλονίκης 3.Όταν πρόκειται για βιομηχανικές, βιοτεχνικές, λατομικές, μεταλλευτικές, εμπορικές, τεχνικές, γεωργοκτηνοτροφικές, τουριστικές και άλλες δραστηριότητες, τα μέτρα της προηγούμενης παραγράφου μπορεί να περιλαμβάνουν κυρίως εφαρμογή τεχνολογίας αντιρρύπανσης, μείωση ήχων και δονήσεων, αλλαγές στη χρήση πρώτων και βοηθητικών υλών, χρήση συγκεκριμένης ποιότητας καυσίμων, ανώτατα επιτρεπόμενα όρια εκπομπής κάθε μορφής ρύπων και θορύβων. Τα μέτρα αυτά μπορούν να περιλαμβάνουν επίσης: α)Εγκατάσταση οργάνων ελέγχου της ποιότητας των εκπεμπόμενων ρύπων, των απόβλητων των καυσίμων, της χρήσης πρώτων υλών και νερού και εγκατάσταση οργάνων ελέγχου της καύσης, καθώς και καθορισμό μεθόδων και συχνότητας δειγματοληψιών και μετρήσεων των σχετικών παραμέτρων. β)Καθορισμό των ωραρίων λειτουργίας, προθεσμίες συμμόρφωσης για την εφαρμογή των μέτρων, όρους συλλογής και μεταφοράς στερεών αποβλήτων, αποδοχής τους σε οργανωμένους χώρους, τελικής διάθεσής τους και εφαρμογή μεθόδων ανακύκλωσής τους. Ειδικότερα για τα τοξικά ή οπωσδήποτε επικίνδυνα στερεά απόβλητα τα μέτρα μπορεί να περιλαμβάνουν τρόπους συσκευασίας, αποθήκευσης και διακίνησης καθώς και εφαρμογή τεχνολογίας αντιρρύπανσης και όρους τελικής διάθεσης. 4.Όταν πρόκειται για οχήματα, τα μέτρα της παρ. 2 μπορεί να περιλαμβάνουν κυρίως επιβολή αυστηρότερων από τα ισχύοντα ορίων, εκπεμπόμενων ρύπων ή θορύβου και βελτιωμένων τεχνικών προδιαγραφών, υποχρεώσεις εισαγωγέων και εμπόρων οχημάτων, ανταλλακτικών και εξοπλισμού καθώς και υποχρεώσεις συνεργείων επισκευής και συντήρησης οχημάτων, χρήση υγραερίου ή άλλων βελτιωμένων καυσίμων ή τροποποίηση της ποσότητας των καυσίμων ή απαγόρευση χρήσης συγκεκριμένων καυσίμων, εφαρμογή συστημάτων μείωσης των εκπεμπόμενων ρύπων στις εγκαταστάσεις και τα μέσα διακίνησης, αποθήκευσης, διανομής και εμπορίας καυσίμων, καθώς και περιορισμούς στην κυκλοφορία οχημάτων. 5.Όταν πρόκειται για τις κεντρικές θερμάνσεις τα μέτρα της παρ. 2 μπορεί να περιλαμβάνουν ιδίως καθιέρωση επιτρεπόμενων ορίων εκπομπών καυσαερίων, υποχρεωτική συντήρηση, ρύθμιση για τα συστήματα λεβήτων καυστήρων, επιβολή χρήσης ορισμένων καυσίμων, επιβολή μονώσεων λεβήτων και σωληνώσεων, εφαρμογή αυτόματων συστημάτων ρύθμισης της λειτουργίας, καθορισμό του ύψους, και των κατασκευαστικών λεπτομερειών καπνοδόχων και κατάργηση καπνοσυλλεκτών. 6.Όταν πρόκειται για άλλες δραστηριότητες τα μέτρα της παρ. 2 μπορούν να περιλαμβάνουν: α)Καθορισμό ανώτατων ορίων εκπεμπόμενου θορύβου από μηχανήματα και επιβολή περιορισμών ή απαγορεύσεων ως προς τη χρήση μηχανημάτων, που δεν ανταποκρίνονται στα όρια αυτά. β)Τεχνικές προδιαγραφές για αντιθορυβικά υλικά. γ)Καθορισμό για κάθε εστία καύσης όρων λειτουργίας, ορίων εκπομπών καυσαερίων, μείωση ή κλιμάκωση ωραρίων λειτουργίας, προσόντων και υποχρεώσεων του τεχνικού προσωπικού και του τρόπου της χρήσης του απαραίτητου εξοπλισμού για την επίβλεψη λειτουργίας, την επισκευή, τη συντήρηση και τη ρύθμισή του. δ)Επιβολή όρων λειτουργίας εργοταξίων, αποθηκών και μέσων διακίνησης των υλικών που χρησιμοποιούν ή απορρίπτουν. ε)Καθορισμό μέτρων για τη μείωση της εκπεμπόμενης σκόνης από μηχανήματα, ακάλυπτα οικόπεδα, δρόμους ή οποιαδήποτε άλλη πηγή. στ)Απαγόρευση της χρήσης ορισμένων υλικών συσκευασίας προϊόντων και καθορισμό όρων για τα υλικά αυτά. ζ)Απαγόρευση της κυκλοφορίας συσκευών λειοτεμαχισμού απορριμμάτων για την αποφυγή δημιουργίας προβλημάτων στη λειτουργία του αποχετευτικού συστήματος και των εγκαταστάσεων επεξεργασίας υγρών απόβλητων. 7.Ειδικά σε περιπτώσεις μεγάλων μονάδων εθνικής σημασίας από τους κλάδους δραστηριοτήτων που αναφέρονται στην παρ. 2 είναι δυνατό να επιβάλλονται ειδικότερα και λεπτομερέστερα μέτρα κατά παρέκκλιση από αυτά που επιβάλλονται γενικά για τον κλάδο και την περιοχή. Η επιβολή αυτών των μέτρων γίνεται κατά περίπτωση με κοινές αποφάσεις του Υπουργού Περιβάλλοντος, Χωροταξίας και Δημόσιων Έργων και των αρμόδιων υπουργών. 8.Τα θέματα, για τα οποία έχουν εκδοθεί οι κοινές υπουργικές αποφάσεις που προβλέπονται από την παρ. 2, ρυθμίζονται εφεξής μόνο με όμοιες αποφάσεις. «9.Για την πραγματοποίηση, σύμφωνα με τις ισχύουσες διατάξεις, νέων και τροποποίηση, επέκταση ή εκσυγχρονισμό υφιστάμενων έργων και δραστηριοτήτων με σημαντικές επιπτώσεις στο περιβάλλον, επιβάλλεται η υποβολή μελέτης περιβαλλοντικών επιπτώσεων και έγκριση περιβαλλοντικών όρων. Τα έργα και οι δραστηριότητες για τα οποία απαιτείται υποβολή μελέτης περιβαλλοντικών επιπτώσεων καθορίζονται με απόφαση του Υπουργού Περιβάλλοντος, Χωροταξίας και Δημόσιων Έργων και του κατά περίπτωση συναρμόδιου υπουργού, ύστερα από πρόταση της εκτελεστικής επιτροπής του οργανισμού. Με τις πιο πάνω κοινές αποφάσεις καθορίζεται και η έναρξη ισχύος της παραγράφου αυτής». Η παρ. 9 τροποποιήθηκε ως άνω από την παρ. 5 άρθρ. 31 Νόμ. 1650/1986 (ΦΕΚ Α΄ 160) (τόμ. 24Α, σελ. 326,14). 10.Η μελέτη καταρτίζεται σύμφωνα με τις προδιαγραφές που καθορίζονται με κοινή απόφαση του Υπουργού Περιβάλλοντος, Χωροταξίας και Δημόσιων Έργων και του κατά περίπτωση συναρμόδιου υπουργού και υποβάλλεται για έγκριση στην εκτελεστική επιτροπή του οργανισμού. (Αντί για τη σελ. 526,29) Σελ. 526,29(α) Τεύχος Η113-Σελ. 105 Σχέδιο Πόλεως Θεσσαλονίκης 23.Ε.β.57 Για την έγκριση αυτή της εκτελεστικής επιτροπής εφαρμόζονται αναλόγως οι διατάξεις του άρθρ. 7 παρ. 8 εδάφ. γ΄. Η έγκριση αποτελεί προϋπόθεση για τη χορήγηση άδειας εγκατάστασης της δραστηριότητας ή για την πραγματοποίηση του έργου. Η απόφαση με την οποία εγκρίνεται η μελέτη περιλαμβάνει όρους που διασφαλίζουν την προστασία του περιβάλλοντος. 11.Με κοινές αποφάσεις του Υπουργού Περιβάλλοντος, Χωροταξίας και Δημόσιων Έργων και του κατά περίπτωση αρμόδιου υπουργού καθορίζεται ο τρόπος ένταξης των όρων που περιλαμβάνονται στην έγκριση, στη διαδικασία χορήγησης άλλων αδειών ή εγκρίσεων που απαιτούνται για το έργο ή τη δραστηριότητα και ρυθμίζεται κάθε άλλο θέμα που σχετίζεται με την έγκριση της μελέτης. Με όμοιες αποφάσεις, δραστηριότητες ή έργα, για τα οποία επιβάλλεται από την υφιστάμενη νομοθεσία η σύνταξη περιβαλλοντικής μελέτης ή η λήψη άδειας ή άλλη έγκριση, μπορεί να εξαιρούνται από τις υποχρεώσεις αυτές, αν το αντικείμενό τους καλύπτεται από το περιεχόμενο της μελέτης και τη σχετική έγκριση που προβλέπεται από το άρθρο αυτό. 12.Ο έλεγχος της εφαρμογής των όρων και μέτρων του άρθρου αυτού και του άρθρ. 12 γίνεται από Κλιμάκια Ελέγχου Ποιότητας Περιβάλλοντος (Κ.Ε.Π.ΠΕ.) που συνιστώνται στον Οργανισμό Θεσσαλονίκης, σύμφωνα με τις διατάξεις του άρθρ. 9 και στελεχώνονται με υπαλλήλους μόνιμους ή με σύμβαση εργασίας ιδιωτικού δικαίου. Στα Κ.Ε.Π.ΠΕ. μετέχουν εκπρόσωποι του δήμου ή κοινότητας στην περιοχή των οποίων διενεργείται ο έλεγχος, καθώς και της οικείας ένωσης δήμων και κοινοτήτων. Τα Κ.Ε.Π.ΠΕ. προβαίνουν στους ελέγχους και χωρίς την παρουσία των εκπροσώπων αυτών, αν αυτοί έχουν κληθεί. Στα Κ.Ε.Π.ΠΕ. μπορούν να μετέχουν εμπειρογνώμονες οριζόμενοι κατά περίπτωση από την εκτελεστική επιτροπή του οργανισμού. Τα Κ.Ε.Π.ΠΕ. καλύπτουν τους τομείς βιομηχανίας και άλλων παραγωγικών διαδικασιών, κεντρικής θέρμανσης, καυσίμων, οχημάτων, γενικού περιβαλλοντικού ελέγχου και περιοχών αρχαιολογικού, ιστορικού και παραδοσιακού ενδιαφέροντος. Από τη σύσταση των Κ.Ε.Π.ΠΕ. που προβλέπονται στο νόμο αυτόν, τα Κ.Ε.Π.ΠΕ. που προβλέπονται στο άρθρ. 5 του Νόμ. 1327/1983 για το νομό Θεσσαλονίκης καταργούνται. 13.Με κοινή απόφαση των Υπουργών Προεδρίας της Κυβέρνησης, Εσωτερικών και Δημόσιας Τάξης και Περιβάλλοντος, Χωροταξίας και Δημόσιων Έργων, το προσωπικό που έχει προσληφθεί στα Κ.Ε.Π.ΠΕ. του νομού Θεσσαλονίκης μπορεί να μεταφερθεί στον Οργανισμό Θεσσαλονίκης. Σελ. 526,30(α) Τεύχος Η113-Σελ. 106 Με την ίδια απόφαση ρυθμίζονται θέματα ασφαλιστικά, μισθοδοσίας και κάθε σχετική λεπτομέρεια. Μέτρα για την προστασία αρχαιολογικών  και ιστορικών τόπων Άρθρ.12.-Με κοινές αποφάσεις των Υπουργών Πολιτισμού, Περιβάλλοντος, Χωροταξίας και Δημόσιων Έργων και του κατά περίπτωση αρμόδιου υπουργού θεσπίζονται, πέρα από εκείνα που προβλέπουν οι ισχύουσες διατάξεις, ειδικά μέτρα και περιορισμοί για την προστασία και ανάδειξη των αρχαιολογικών και ιστορικών τόπων της Θεσσαλονίκης, που μπορεί να περιλαμβάνουν: α)Αυστηρότερους όρους από αυτούς που περιλαμβάνονται στις διοικητικές πράξεις, οι οποίες προβλέπονται στο άρθρ. 11. β)Ειδικότερους περιορισμούς στην κυκλοφορία οχημάτων. Διοικητικές κυρώσεις Άρθρ.13.-«1.Στους παραβάτες των όρων και των μέτρων που καθορίζονται με τις διοικητικές πράξεις που προβλέπονται στα άρθρ. 11 και 12 επιβάλλεται ως διοικητική κύρωση με απόφαση της Εκτελεστικής Επιτροπής του Οργανισμού Θεσ/νίκης πρόστιμο μέχρι 10.000.000 δραχμές. Σε περίπτωση εξαιρετικά σοβαρής ρύπανσης ή υποβάθμισης του περιβάλλοντος και ιδίως σε περίπτωση που από το είδος ή την ποσότητα των ρύπων ή από την έκταση και τη σημασία της υποβάθμισης του περιβάλλοντος υπάρχει κίνδυνος θανάτου ή βαριάς σωματικής βλάβης ή ευρείας οικολογικής διατάραξης ή καταστροφής, η εκτελεστική επιτροπή παραπέμπει την υπόθεση στον Υπουργό Περιβάλλοντος, Χωροταξίας και Δημόσιων Έργων, ο οποίος από κοινού με τον τυχόν συναρμόδιο υπουργό επιβάλλει πρόστιμο μέχρι 100.000.000 δραχμές. Με απόφαση του Υπουργού Περιβάλλοντος, Χωροταξίας και Δημόσιων Έργων καθορίζεται η διαδικασία επιβολής των κυρώσεων αυτών και κάθε σχετική λεπτομέρεια. Ειδικά για τη βιομηχανία, η διαδικασία επιβολής των κυρώσεων αυτών και οι σχετικές λεπτομέρειες καθορίζονται με κοινές αποφάσεις των Υπουργών Βιομηχανίας, Ενέργειας και Τεχνολογίας και Περιβάλλοντος, Χωροταξίας και Δημόσιων Έργων». Η παρ. 1 τροποποιήθηκε ως άνω από την παρ. 7 άρθρ. 31 Νόμ. 1650/1986 (ΦΕΚ Α΄ 160) (τόμ. 24Α, σελ. 326,14). 2.Σε περιπτώσεις σοβαρών παραβάσεων των παραπάνω διοικητικών πράξεων μπορεί να διακόπτεται προσωρινά η λειτουργία μιας μονάδας με κοινή απόφαση του Υπουργού Περιβάλλοντος, Χωροταξίας και Δημόσιων Έργων και του κατά περίπτωση συναρμόδιου υπουργού, ύστερα από πρόταση της εκτελεστικής επιτροπής του Οργανισμού Θεσσαλονίκης. Με την ίδια απόφαση μπορεί να ορίζονται όροι, μέτρα και προθεσμίες για την επαναλειτουργία της μονάδας. 23.Ε.β.57 Σχέδιο Πόλεως Θεσσαλονίκης Παράρτημα- Διαγράμματα Άρθρ.2.-Το πρόγραμμα προστασίας περιβάλλοντος περιλαμβάνει τα μέτρα και τις κατευθύνσεις για την αναβάθμιση και προστασία του φυσικού και δομημένου περιβάλλοντος της ευρύτερης περιοχής της Θεσσαλονίκης και ιδίως περιλαμβάνει μέτρα για: α)Την οικολογική ανασυγκρότηση της Θεσσαλονίκης, την προστασία της γεωργικής γης, των δασών, των υδροβιοτόπων και των άλλων στοιχείων του φυσικού περιβάλλοντος. β)Την προστασία του τοπίου, των ακτών και των ειδικών περιοχών φυσικού κάλλους. γ)Την προστασία της ιστορικής και πολιτιστικής κληρονομιάς. δ)Τον περιορισμό της ρύπανσης από κάθε πηγή και ιδίως την αντιμετώπιση της ατμοσφαιρικής ρύπανσης, της ρύπανσης του εδάφους και των νερών και της ηχορύπανσης. ε)Την αναβάθμιση ιδιαίτερα υποβαθμισμένων περιοχών. Στόχοι και κατευθύνσεις Άρθρ.14.-Α.Το παρόν παράρτημα περιέχει τις ειδικότερες κατευθύνσεις και μέτρα για τη χωροταξική και πολεοδομική ανασυγκρότηση της ευρύτερης περιοχής της Θεσσαλονίκης και για την αντιμετώπιση της ρύπανσης του περιβάλλοντός της. 1.Χωροταξική οργάνωση. 1.1.Ως ευρύτερη περιοχή Θεσσαλονίκης προσδιορίζεται το τμήμα του νομού που παρουσιάζει δυναμική ανάπτυξη, ασκεί και δέχεται σημαντικές επιδράσεις από τη Θεσσαλονίκη και περιλαμβάνει τους δήμους και κοινότητες του άρθρ. 1. 1.2.Ως υπόλοιπο νομού νοείται η εκτός της ευρύτερης περιοχής Θεσσαλονίκης έκταση του νομού. 1.3.Το πολεοδομικό συγκρότημα Θεσσαλονίκης (Π.Σ.ΘΕ.) χαρακτηρίζεται από τη συνέχεια του οικιστικού ιστού και περιλαμβάνει τους παρακάτω οργανισμούς τοπικής αυτοδιοίκησης. α)Δήμοι: Αμπελοκήπων, Ελευθερίου - Νέου Κορδελιού, Ευόσμου, Θεσσαλονίκης, Καλαμαριάς, Μενεμένης, Νεάπολης, Πολίχνης, Πυλαίας, Σταυρούπολης, Συκεών, Τριανδρίας. β)Κοινότητες: Αγίου Παύλου, Νέας Ευκαρπίας, Πανοράματος. 1.4.Το τμήμα της ευρύτερης περιοχής Θεσσαλονίκης, όπου χωροθετούνται αστικές δραστηριότητες, προσδιορίζεται ως περιαστική ζώνη Θεσσαλονίκης και περιλαμβάνει τις παρακάτω κοινότητες: Ασβεστοχωρίου, Διαβατών, Εξοχής, Θέρμης, Καλοχωρίου, Νέας Μαγνησίας, Νέας Ραιδεστού, Νέου Ρυσίου, Νεοχωρούδας, Πενταλόφου, Σίνδου, Φιλύρου, Χορτιάτη, Ωραιοκάστρου. 1.5.Το υπόλοιπο της ευρύτερης περιοχής του ρυθμιστικού σχεδίου Θεσσαλονίκης, πέραν της περιαστικής ζώνης, αποτελεί τη λοιπή περιοχή. 2.Ειδικότερες κατευθύνσεις κατά βασικούς τομείς. 2.1.Για την αντιμετώπιση του προβλήματος της ρύπανσης στην ευρύτερη περιοχή Θεσσαλονίκης προωθείται η σύνταξη μελετών και ερευνών για τον ακριβή προσδιορισμό του προβλήματος. Οι μελέτες αυτές είναι: -ωκεανογραφική μελέτη του Θερμαϊκού κόλπου -μελέτες ρύπανσης της ατμόσφαιρας -μελέτες ρύπανσης της θάλασσας Παράλληλα ρυθμίζεται το πρόβλημα οχληρών χρήσεων με κατάλληλες χωροθετήσεις και μέτρα προστασίας και αναβάθμισης περιοχών. Οριοθετούνται περιοχές για ειδικές χρήσεις, όπως απόθεση βιομηχανικών αποβλήτων και απορριμμάτων και προωθείται η δημιουργία μονάδας ενεργειακής αξιοποίησης απορριμμάτων. Καθορίζονται μέτρα για την αποτροπή απόφραξης του Θερμαϊκού κόλπου από τα φερτά υλικά. Προγραμματίζεται η μελέτη και εκτέλεση έργου αναβάθμισης του έλους στην περιοχή Καλοχωρίου. 2.2.Στα πλαίσια πολιτικής για τη γη ελέγχεται η κατάτμηση γης για να γίνει δυνατός ο έλεγχος και η προστασία των περιοχών γεωργικής απόδοσης, των δασικών εκτάσεων και άλλων ζωνών ειδικών δραστηριοτήτων. 2.3.Βασικός στόχος του ρυθμιστικού σχεδίου Θεσσαλονίκης είναι η προστασία και ανάπτυξη του πρωτογενούς τομέα. Στα πλαίσια αυτά λαμβάνονται και τα παρακάτω μέτρα: -Με π.δ/γμα, που εκδίδεται με πρόταση των Υπουργών Γεωργίας και Περιβάλλοντος, Χωροταξίας και Δημόσιων Έργων, καθορίζονται οι χρήσεις γεωργίας, δασών και δασικών εκτάσεων, κτηνοτροφίας και αλιείας στην ευρύτερη περιοχή Θεσσαλονίκης και του υπόλοιπου νομού. Με το ίδιο π.δ/γμα οι παραπάνω χρήσεις μπορεί να εξειδικεύονται σε ζώνες, ανάλογα με τον τύπο και την ένταση της εκμετάλλευσης. -Με π. δ/γμα, που εκδίδεται με πρόταση των Υπουργών Οικονομικών, Περιβάλλοντος, Χωροταξίας και Δημόσιων Έργων και του κατά περίπτωση αρμόδιου υπουργού, καθορίζονται οι προϋποθέσεις και ο τρόπος επιδότησης για την αύξηση των εντατικών καλλιεργειών, της αξιοποίηση της γαιοθερμικής ενέργειας και άλλων ήπιων μορφών ενέργειας και η παροχή κινήτρων για ερασιτεχνική καλλιέργεια στην ευρύτερη περιοχή Θεσσαλονίκης και το υπόλοιπο του νομού. -Δημιουργούνται ιχθυόσκαλα στη Νέα Μηχανιώνα, σταθμοί καθαρισμού οστράκων και ιχθυογεννητικοί σταθμοί και προγραμματίζεται εμπλουτισμός των ποταμών και λιμνών στο νομό Θεσσαλονίκης. -Εφαρμόζονται προγράμματα αναδασώσεων, δασοτεχνικής διευθέτησης κρίσιμων χειμάρρων, δημιουργίας ζωνών πράσινου στις όχθες ποταμών και κατασκευής αρδευτικών δικτύων και φραγμάτων. Ο υπολογισμός του φόρου κληρονομιάς για εκτάσεις που περιλαμβάνονται στις ζώνες οικιστικού ελέγχου της ευρύτερης περιοχής Θεσσαλονίκης γίνεται στην αξία που έχουν οι εκτάσεις αυτές σύμφωνα με τη νόμιμη χρήση τους ως γεωργικής γης. Τα παραπάνω εφαρμόζονται και για εκτάσεις της ευρύτερης περιοχής της Θεσσαλονίκης, οι οποίες, αν και περιβάλλονται από εγκεκριμένο ρυμοτομικό σχέδιο, χαρακτηρίζονται ως χώροι "εκτός σχεδίου" που προορίζονται για γεωργική εκμετάλλευση. 2.4.Στα πλαίσια προγραμματισμού του τόπου εγκατάστασης της βιομηχανικής δραστηριότητας ρυθμίζονται τα εξής: -Οριοθετούνται νέες περιοχές Βιομηχανικής εγκατάστασης στη ζώνη γύρω από το Π.Σ.ΘΕ., (Νεοχωρούδας, Θέρμης, Ν. Ραιδεστού και Αγίου Αθανασίου) και παράλληλα ορίζονται προς αναβάθμιση οι διαμορφωμένες περιοχές βιομηχανικής συγκέντρωσης (Καλοχωρίου και Ευκαρπίας -Ωραιοκάστρου). -Δημιουργούνται ειδικές βιοτεχνικές - βιομηχανικές ζώνες στην περιοχή των οικισμών (Μετά τη σελ. 526,30) Σελ. 526,31 Τεύχος Ζ104 – Σελ. 121 Σχέδιο Πόλεως Θεσσαλονίκης 23.Ε.β.57 που ενισχύονται σαν κέντρα υπερτοπικής σημασίας. -Δημιουργούνται οι προϋποθέσεις και παίρνονται μέτρα για τη σταδιακή μετεγκατάσταση οχληρών και επικίνδυνων βιομηχανιών ή οχληρών δραστηριοτήτων των βιομηχανιών αυτών, εφόσον ο περιορισμός των ρύπων στα επιθυμητά όρια και των κινδύνων δεν είναι εφικτός. -Καθορίζονται θέσεις εγκατάστασης συγκεκριμένων δραστηριοτήτων του τομέα είτε για λόγους περιβαλλοντικούς είτε γιατί το απαιτεί η ίδια η ανάπτυξη του κλάδου (σφαγεία, βυρσοδεψεία, δεξαμενές υγρών καυσίμων και επικίνδυνων χημικών ουσιών, συνεργεία επισκευής βαρέων οχημάτων κλπ.). -Με π.δ/γμα, που εκδίδεται με πρόταση των Υπουργών Εθνικής Οικονομίας και Περιβάλλοντος, Χωροταξίας και Δημόσιων Έργων, καθορίζονται οι προϋποθέσεις για τη βιομηχανική εγκατάσταση στην ευρύτερη περιοχή Θεσσαλονίκης και στο υπόλοιπο του νομού. -Μονάδες παραγωγής αδρανών υλικών που λειτουργούν στην ευρύτερη περιοχή Θεσσαλονίκης σε περιοχές οι οποίες βρίσκονται έξω από τις λατομικές ζώνες που έχουν καθοριστεί με την κοινή υπουργική απόφαση 12901/3.8.83 των Υπουργών Δημοσίων Έργων και Ενέργειας και Φυσικών Πόρων, παύουν οριστικά τη λειτουργία τους με τη λήξη της σχετικής άδειας. Άδειες λειτουργίας για νέες μονάδες δεν παρέχονται εκτός των παραπάνω ζωνών. -Οι διατάξεις της κοινής απόφασης του τελευταίου εδαφίου της περιπτ.2.3.γ' του άρθρ. 15 του Νόμ. 1515/1985 (ΦΕΚ 18 Α') εφαρμόζονται και στο νομό Θεσσαλονίκης. 2.5.Οι κατευθύνσεις για τον τριτογενή τομέα είναι οι εξής: -Για το εμπόριο: χωροθέτηση κέντρων χονδρεμπόριου, ανάσχεση της ανάπτυξής του κατά μήκος των οδικών αξόνων και χωροθέτηση του λιανικού εμπορίου σύμφωνα με την προτεινόμενη χωροταξική και οικιστική διάρθρωση. -Για τον τουρισμό: ανάδειξη νέων τουριστικών περιοχών παράλληλα με την εξυγίανση των υπαρχουσών, στροφή σε νέες μορφές τουρισμού (χειμερινός τουρισμός, κοινωνικός τουρισμός κλπ.), έλεγχος του ρυθμού αύξησης των τουριστικών κλινών στο Π.Σ.ΘΕ. και δημιουργία προϋποθέσεων για πληρότητα των ξενοδοχειακών εγκαταστάσεων σε μεγαλύτερη χρονική περίοδο. 2.6.Οι κατευθύνσεις, στον τομέα των μεταφορών είναι οι εξής: Σελ. 526,32 Τεύχος Ζ104 – Σελ. 122 -Για τις οδικές μεταφορές: ιεράρχηση του οδικού δικτύου, οργάνωση του συστήματος υπεραστικών μεταφορών προσώπων και εμπορευμάτων, χάραξη αξόνων που να επιτρέπουν την παράκαμψη του Π.Σ.ΘΕ. και διερχόμενες υπερτοπικές κινήσεις. -Για το σιδηρόδρομο: χωροθέτηση νέου σταθμού διαλογής και εμπορικού σταθμού, χάραξη νέας γραμμής για τη σύνδεση με την Καβάλα, μελέτη σκοπιμότητας για τη δημιουργία μετρό. 3.Ειδικότερες κατευθύνσεις και μέτρα για την οργάνωση και ανασυγκρότηση του Π.Σ.ΘΕ. 3.1.Στα πλαίσια της οργάνωσης και ανασυγκρότησης του Π.Σ.ΘΕ. παίρνονται όλα τα απαραίτητα μέτρα για την: -ανάδειξη της φυσιογνωμίας της πόλης -ανάσχεση εξάπλωσης του αστικού ιστού και ανάπτυξη περιαστικών κέντρων -ανασυγκρότηση της γειτονιάς -δημιουργία πολυκεντρικής δομής της πόλης -ανακατανομή και χωροθέτηση ειδικών λειτουργιών κλίμακας πόλης -δημιουργία της απαραίτητης κοινωνικής υποδομής -οργάνωση συστήματος μεταφορών -ποιοτική αναβάθμιση της πόλης -δημιουργία αναγκαίας τεχνικής υποδομής 23.Ε.β.57 Σχέδιο Πόλεως Θεσσαλονίκης 3.1.1.Για την ανάδειξη της φυσιογνωμίας της πόλης οριοθετείται η κεντρική περιοχή Θεσσαλονίκης και με στόχο την ποιοτική αναβάθμισή της παίρνονται όλα τα απαραίτητα μέτρα για την οργάνωση των κεντρικών λειτουργιών, απομάκρυνση του χονδρεμπόριου και της οχλούσας βιομηχανίας και τόνωση της κατοικίας για ανάδειξη του ιστορικού χαρακτήρα της περιοχής και του ρόλου της ως μητροπολιτικού κέντρου διεθνούς ακτινοβολίας. Προωθείται η συστηματική καταγραφή και εφαρμογή προγραμμάτων προστασίας και ανάδειξης αρχαιολογικών χώρων, μνημείων, παραδοσιακών συνόλων και ιστορικών χώρων. Ιεραρχείται το οδικό δίκτυο και δημιουργείται ενιαίο δίκτυο ροής πεζών, ελεύθερων και ιστορικών χώρων σε συνδυασμό με δημιουργία χώρων στάθμευσης αυτοκινήτων. Ιδιαίτερη έμφαση αποδίδεται στην αναβάθμιση των δυτικών συνοικιών της Θεσσαλονίκης, στην ανάπλαση των περιοχών στο παλιό εμπορικό κέντρο και τη σύνδεσή τους με το σύστημα των αρχαιολογικών περιπάτων. 3.1.2.Η ανάσχεση της εξάπλωσης του αστικού ιστού επιδιώκεται με: -Απαγόρευση των κατατμήσεων γης, περιορισμένες επεκτάσεις του σχεδίου πόλης στις διαμορφωμένες περιοχές κατοικίας, ταυτόχρονη εξασφάλιση των αναγκαίων χώρων κοινωνικής υποδομής και περιορισμό της εκτός σχεδίου δόμησης. -Ανάπλαση των υποβαθμισμένων περιοχών κατοικίας. -Οργανωμένα στεγαστικά προγράμματα για κάλυψη στεγαστικών αναγκών και μεταφορά οικισμών από αναβαθμιζόμενες και απαλλοτριούμενες περιοχές με προτεραιότητα στο πρόγραμμα Πολίχνης, όπου μεταφέρονται οι θιγόμενοι από ρυμοτόμηση και από την εφαρμογή των όρων και περιορισμών δόμησης της Άνω Πόλης Θεσσαλονίκης, οι κατοικούντες στα πρανή του Δενδροποτάμου και άλλοι δικαιούχοι. -Συσχετίσεις των εκτάσεων που ανήκουν σε υπάρχοντες οικοδομικούς συνεταιρισμούς με τις περιοχές επεκτάσεων και επιδίωξη συνενώσεως των οικοδομικών συνεταιρισμών ώστε να περιοριστεί η οικιστική εξάπλωση. Η σύσταση οικοδομικών συνεταιρισμών στην ευρύτερη περιοχή Θεσσαλονίκης εγκρίνεται μόνο αν οι εκτάσεις τους βρίσκονται στις περιοχές επεκτάσεων, αναπλάσεων και στις περιοχές για οικιστική ανάπτυξη. -Προσανατολισμό της κάλυψης οικιστικών αναγκών στα καθοριζόμενα περιαστικά κέντρα. -Οργάνωση υφιστάμενων περιοχών παραθεριστικής κατοικίας με εξασφάλιση χώρων αναψυχής και ελεύθερης διακίνησης στις παραθαλάσσιες περιοχές. Προστασία των ακτών από την εξάπλωση της οικιστικής χρήσης και των περιφράξεων. -Δημιουργία περιοχών παραθερισμού σε μη παραθαλάσσιες περιοχές. Τόνωση νέων μορφών, ημερήσιας και  ολιγοήμερης αναψυχής με δημιουργία κέντρων αναψυχής σε επιλεγμένες περιοχές της ευρύτερης περιοχής Θεσσαλονίκης που παρουσιάζουν πολιτιστική δραστηριότητα ή φυσικό κάλλος. 3.1.3.Η ανασυγκρότηση της γειτονιάς γίνεται με τη συλλογική δραστηριοποίηση των ίδιων των κατοίκων της και περιλαμβάνει την πολεοδομική, κοινωνική και λειτουργική της αναδιοργάνωση και την περιβαλλοντική της αναβάθμιση, με οργάνωση του κέντρου κάθε γειτονιάς και δημιουργία ενός ενιαίου δικτύου ροής πεζών, πράσινου, ελεύθερων χώρων καθώς και χώρων κοινωνικού εξοπλισμού. 3.1.4.Η δημιουργία πολυκεντρικής πόλης επιδιώκεται με: -οργάνωση και ενίσχυση των σημερινών κέντρων δήμων, συνοικιών, γειτονιών -καθορισμό στο Π.Σ.ΘΕ. των ακόλουθων κατηγοριών κέντρων: μητροπολιτικό, δήμου ή κοινότητας με υπερτοπική σημασία δήμου ή κοινότητας συνοικίας, γειτονιάς, -ιδιαίτερη ενίσχυση κέντρων δήμων υπερτοπικής σημασίας -αποσυμφόρηση του μητροπολιτικού κέντρου της Θεσσαλονίκης -έλεγχο χρήσεων γης, όπως χωροθέτηση νέων λειτουργιών στα κέντρα, προσαρμοσμένων στην κλίμακα επιρροής τους για να γίνουν πολυλειτουργικά, αποθάρρυνση ανάπτυξης κεντρικών λειτουργιών κατά μήκος βασικών αρτηριών και οργάνωση των δικτύων κυκλοφορίας και μαζικής μεταφοράς για τη σύνδεση των δευτερευόντων κέντρων. 3.1.5.Η ανακατανομή και χωροθέτηση ειδικών λειτουργιών κλίμακας πόλης επιδιώκεται με βελτίωση των συνθηκών ανάπτυξής τους και περιορισμό των επιπτώσεων στη ζωή των κατοίκων. Ειδικότερα λαμβάνονται τα εξής μέτρα: α)Για τη διοίκηση: Οργανώνονται δύο κέντρα δημόσιας διοίκησης, ένα στο δυτικό και ένα στον ανατολικό τομέα της πόλης. β)Για τη μεταποίηση: Κατανομή των ελαφρών και μη οχληρών μονάδων μεταποίησης σε ολόκληρη την έκταση του αστικού ιστού, σε θέσεις προφυλαγμένες σε σχέση με τις περιοχές κατοικίας με δημιουργία βιοτεχνικών πάρκων και βιοτεχνικών κτιρίων. Ανακατανομή θέσεων απασχόλησης στη μεταποίηση σε ολόκληρη την έκταση του Π.Σ.ΘΕ. γ)Για το εμπόριο – χονδρεμπόριο – αποθήκες: Δημιουργείται σύστημα σύγχρονων κέντρων αποθήκευσης, διακίνησης και διαχείρισης προϊόντων, σε κατάλληλα επιλεγμένες θέσεις κοντά σε οδικούς και μεταφορικούς άξονες με επαρκή κυκλοφοριακή και μεταφορική ικανότητα. Χωροθετούνται συναφείς λειτουργίες (γραφεία μεταφοράς, τελωνεία, βιοτεχνίες συσκευασίας και τυποποίησης) σε συνδυασμό με τα παραπάνω κέντρα. Αναβαθμίζονται και εξυγιαίονται οι διαμορφωμένες περιοχές χονδρεμπόριου μέσα στον αστικό ιστό, δ)Για τη Διεθνή Έκθεση Θεσσαλονίκης: Δημιουργούνται οι προϋποθέσεις για την τόνωση του ρόλου της, ανοίγματος του χώρου της για άλλες δραστηριότητες καθ' όλη τη (Μετά τη σελ. 562,32) Σελ. 526,33 Τεύχος Ζ104 – Σελ. 123 Σχέδιο Πόλεως Θεσσαλονίκης 23.Ε.β.57 διάρκεια του χρόνου και μεταφοράς ορισμένων δραστηριοτήτων της σε περιοχές που καθορίζονται για παρόμοιες χρήσεις. ε)Για την αναψυχή - ψυχαγωγία υπερτοπικής σημασίας: Δημιουργείται σύστημα μεγάλων υπερτοπικών πόλων αναψυχής, αθλητισμού και πολιτιστικών λειτουργιών που εξυπηρετούν ολόκληρη την έκταση της πόλης στο δάσος - πάρκο Κεδρινός λόφος (ΣέϊχΣού) στην περιοχή στρατοπέδου Κόδρα, στην περιοχή Δενδροποτάμου (στρατόπεδο Παπακυριαζή), στην παραλιακή ζώνη μετά το συνοικισμό Φοίνικα. Δημιουργείται δίκτυο για την κατά το δυνατό σύνδεση και ενοποίηση των χώρων αναψυχής και ψυχαγωγίας, των ελεύθερων χώρων και πεζόδρομων των ιστορικών και αρχαιολογικών τόπων, του περιαστικού πράσινου, των ορεινών όγκων και των ακτών. Διαμορφώνεται ενιαίο δίκτυο πεζόδρομων και ποδηλατόδρομων. 3.1.6.Για την εξασφάλιση της απαραίτητης κοινωνικής υποδομής, δημιουργούνται εγκαταστάσεις ανώτατης εκπαίδευσης στη δυτική περιοχή της πόλης (στο Δήμο Πολίχνης). Οι μονάδες προσχολικής, δημοτικής και μέσης εκπαίδευσης χωροθετούνται μέσα στα όρια των γειτονιών σε συνδυασμό με τη χωροθέτηση αθλητικών και πολιτιστικών εγκαταστάσεων. Δημιουργείται περιφερειακό πανεπιστημιακό νοσοκομείο κατά προτίμηση στο δυτικό τομέα του Π.Σ.ΘΕ. Χωροθετούνται τα κέντρα υγείας στο πολεοδομικό συγκρότημα με προτεραιότητα στις δυτικές περιοχές. 3.1.7.Για τη βελτίωση και οργάνωση του συστήματος μεταφορών: -Ιεραρχείται το οδικό δίκτυο με κύρια στοιχεία τους υφιστάμενους διαδρόμους κυκλοφορίας, τους νέους παρακαμπτηρίους άξονες (ανατολική και εξωτερική περιφερειακή, υπόγεια παραλιακή αρτηρία) και με κάθετους προς τα κύρια στοιχεία συλλεκτήριους άξονες με σκοπό την εκτροπή της διερχόμενης κυκλοφορίας από την κεντρική περιοχή της πόλης. -Οργανώνεται κύριο δίκτυο δημόσιων συγκοινωνιών με μέσα υψηλής μεταφορικής ικανότητας και υψηλού επιπέδου εξυπηρέτησης. Το δίκτυο αυτό επεκτείνεται ως τα όρια της ευρύτερης περιοχής Θεσσαλονίκης και συνδέεται με το κύριο αστικό δίκτυο στους δημιουργούμενους σταθμούς ανταπόκρισης, έξω από την κεντρική περιοχή. -Καθορίζονται χώροι στάθμευσης αυτοκινήτων σε άμεση συσχέτιση με τους διαδρόμους κυκλοφορίας και τους σταθμούς του κύριου δικτύου δημόσιων συγκοινωνιών και τερματικοί σταθμοί υπεραστικών λεωφορείων στα δύο άκρα της πόλης καθώς  Σελ. 526,34 Τεύχος Ζ 104 – Σελ. 124 και σταθμοί φορτοεκφόρτωσης και στάθμευσης φορτηγών αυτοκινήτων σε σχέση με το χώρο χονδρεμπόριου. -Οργανώνονται οι χώροι του λιμανιού και προγραμματίζεται καλύτερη αξιοποίηση των δυνατοτήτων του και ανάπτυξη επιβατικού λιμανιού. 3.1.8.Για την ποιοτική αναβάθμιση της Θεσσαλονίκης προωθούνται οι πιο κάτω ποιοτικές παρεμβάσεις μεγάλης κλίμακας: -Η ενοποίηση και ανάδειξη των μεγάλων ιστορικών χώρων και η ανάδειξη αξόνων με ιστορική σημασία όπως οι διαμορφούμενοι αρχαιολογικοί περίπατοι από το Λευκό Πύργο μέχρι το Επταπύργιο, από την πλατεία Αριστοτέλους μέχρι τη Μονή Βλατάδων και από το Φρούριο Βαρδάρι μέχρι την Άνω Πόλη. -Η ποιοτική αναβάθμιση των παραδοσιακών περιοχών της Θεσσαλονίκης, όπως της Άνω Πόλης, παλιού εμπορικού κέντρου περιοχής παλαιού σιδηροδρομικού σταθμού. -Η εξυγίανση έντονα υποβαθμισμένων περιοχών, όπως της περιοχής Δενδροποτάμου και γενικά των δυτικών συνοικιών. -Η εξασφάλιση ελεύθερων χώρων από απομάκρυνση στρατοπέδων, παλιών βιομηχανιών κλπ. 3.1.9.Για τη δημιουργία αναγκαίας τεχνικής υποδομής προωθείται: α)Η συμπλήρωση και ολοκλήρωση του δικτύου ύδρευσης και αποχέτευσης της πόλης. β)Η οργάνωση και βελτίωση του ενεργειακού, τηλεπικοινωνιακού και ραδιοτηλεοπτικού δικτύου. Β.Διαγράμματα: (Ακολουθούν διαγράμματα). 23.Ε.β.57 Σχέδιο Πόλεως Θεσσαλονίκης Άρθρ.15.-1.Με π.δ/τα, που εκδίδονται με πρόταση του Υπουργού Περιβάλλοντος, Χωροταξίας και Δημόσιων Έργων, καθορίζονται οι κατηγορίες και το περιεχόμενο των χρήσεων γης σύμφωνα με τη γενική πολεοδομική ή άλλη ειδική λειτουργία που επιβάλλεται ή επιτρέπεται με κάθε συγκεκριμένη χρήση γης των γενικών πολεοδομικών σχεδίων. Με τα ίδια π.δ/τα είναι δυνατό να καθορίζονται τα υποχρεωτικά ή προαιρετικά στοιχεία των χρήσεων αυτών. Εκδόθηκε το Π.Δ. της 25 Φεβρ. - 6 Μαρτ. 1987 (ΦΕΚ Δ' 166) (ανωτ. σελ. 430,534). 2.(Αντικαθίσταται το πρώτο εδάφιο της παρ. 3 του άρθρ. 11 του Νόμ. 1515/85, ανωτ. σελ. 490,441). 3.Η προθεσμία των 18 μηνών που προβλέπεται στο άρθρ.27 παρ. 1 του Νόμ. 1418/1984 (ΦΕΚ 23 Α') παρατείνεται από τη λήξη της μέχρι την 31.12.1985. 4.Κυρώνεται και έχει ισχύ νόμου από τότε που εκδόθηκε η παρακάτω απόφαση του Υπουργού Δημόσιων Έργων για παράταση προθεσμίας εφαρμογής διατάξεων του Νόμ. 1418/1984 που δημοσιεύτηκε στο ΦΕΚ Β' 49/30.1.85. "ΕΔ 2α/01/9/Φ.Ν.294 ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Έχοντας υπόψη: 1.Την παρ. 2 του άρθρ. 27 του Νόμ. 1418/1984 "Δημόσια έργα και ρυθμίσεις συναφών θεμάτων" (ΦΕΚ Α' 23), που προβλέπει ότι οι διατάξεις του άρθρ.5 παρ. 8 και 9 (προκαταβολές κλπ.) και του άρθρ. 10 (αναθεώρηση) εφαρμόζονται στις συμβάσεις που καταρτίζονται με βάση προσφορές υποβαλλόμενες μετά την 31.12.1984. 2.Το γεγονός ότι δεν έχουν ολοκληρωθεί ακόμα οι διαδικασίες διατύπωσης της γνώμης όλων των ενδιαφερόμενων επαγγελματικών κλπ. φορέων, για την έκδοση των δ/των και αποφάσεων που προβλέπονται για την εφαρμογή των ανωτέρω διατάξεων, αποφασίζουμε: 1.Η προβλεπόμενη από το άρθρ. 27 παρ. 2 του Νόμ. 1418/1984 προθεσμία της 31.12.1984 για την έναρξη εφαρμογής των διατάξεων του άρθρ. 5 παρ. 8 και 9 και του άρθρ. 10 του ίδιου νόμου παρατείνεται μέχρι την 31.7.1985. Οι διατάξεις του άρθρ. 5 παρ. 8 και 9 και του άρθρ. 10 του Νόμ. 1418/1984 εφαρμόζονται στις συμβάσεις που καταρτίζονται με βάση προσφορές υποβαλλόμενες μετά την 31.7.1985. 2.Η απόφαση αυτή που θα κυρωθεί με νόμο να δημοσιευθεί στην Εφημερίδα της Κυβερνήσεως". 5.Η προβλεπόμενη από το άρθρ. 27 παρ. 2 του Νόμ. 1418/1984 προθεσμία της 31.12.1984 για την έναρξη εφαρμογής των διατάξεων του άρθρ. 5 παρ. 8 και 9 και του άρθρ. 10 του ίδιου νόμου, όπως αυτή παρατάθηκε με την απόφαση που κυρώνεται με την προηγούμενη παράγραφο, παρατείνεται μέχρι την 31.12.1985. Οι διατάξεις του άρθρ. 5 παρ. 8 και 9 και του άρθρ. 10 του Νόμ. 1418/1984 εφαρμόζονται στις συμβάσεις που καταρτίζονται με βάση προσφορές υποβαλλόμενες μετά την 31.12.1985. 6.(Προστίθεται εδάφιο στην παρ. 6 του άρθρ. 16 του Νόμ. 1418/1984 ανωτ. σελ. 130,625). 7.Για την εκτέλεση συγκοινωνιακών ή υδραυλικών έργων από το Δημόσιο ή οποιοδήποτε αρμόδιο φορέα του δημόσιου τομέα επιτρέπεται η διάνοιξη στο επιβαλλόμενο από τους τεχνικούς κανόνες βάθος υπόγειων σηράγγων χωρίς καταβολή αποζημίωσης στον κύριο του υπερκείμενου ακινήτου με τον όρο ότι δεν θα παραβλάπτεται η συνήθης εκμετάλλευσή του. 8.Το άρθρ. 12 του Νόμ. 679/1977 (ΦΕΚ Α' 245) εφαρμόζεται και για τα έργα της Ε.Υ .Δ.Α.Π. Άρθρ.16.- Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά σε άλλες διατάξεις. Σχετικά για το ρυθμιστικό σχέδιο Θεσσαλονίκης, βλέπε άρθρ. 99 του νόμ. 1892/31-31 Ιουλ. 1990 (ΦΕΚ Α' 101), ανωτ. σελ.490,463. Αντί για τη σελ. 526,35(α) Σελ. 526,35(β) Τεύχος 1102 – Σελ. 19 Σχέδιο Πόλεως Θεσσαλονίκης 23.Ε.β.57 23.Ε.β.57 Σχέδιο Πόλεως Θεσσαλονίκης Άρθρ.3.-1.Οι γενικότεροι στόχοι που καθορίζονται για την ευρύτερη περιοχή της Θεσσαλονίκης είναι οι ακόλουθοι: α)Η ανάδειξη της ιστορικής φυσιογνωμίας της Θεσσαλονίκης και η αναβάθμιση της κεντρικής περιοχής της. β)Η βελτίωση της ποιότητας ζωής για όλους τους κατοίκους της και η προστασία του φυσικού περιβάλλοντος. γ)Η εξισορρόπηση των κοινωνικών ανισοτήτων από περιοχή σε περιοχή. δ)Η διεύρυνση των επιλογών κατοικίας και εργασίας, αναψυχής και ψυχαγωγίας σε κάθε περιοχή της Θεσσαλονίκης. ε)Η ποιοτική αναβάθμιση κάθε γειτονιάς και η προστασία των περιοχών κατοικίας από οχληρές λειτουργίες και χρήσεις. (Αντί για τη σελ. 526,21) Σελ. 526,21(α) Τεύχος Ζ104-Σελ. 111 Σχέδιο Πόλεως Θεσσαλονίκης 23.Ε.β.56-57 2.Οι ειδικότεροι στόχοι που καθορίζονται για την εξέλιξη της ευρύτερης περιοχής της Θεσσαλονίκης σε σχέση με το εθνικό επίπεδο είναι οι ακόλουθοι: α)Στα πλαίσια της γενικότερης πολιτικής αποθάρρυνσης της εισροής πληθυσμού στην ευρύτερη περιοχή Θεσσαλονίκης, επιδιώκεται η μείωση του ρυθμού αύξησης του πληθυσμού για το πολεοδομικό συγκρότημα Θεσσαλονίκης στο επίπεδο της φυσικής αύξησης, με απώτερη προοπτική τη σταθεροποίησή του. Επιδιώκεται επίσης η ενθάρρυνση της αποκέντρωσης πληθυσμού από το πολεοδομικό συγκρότημα στους οικισμούς της περιαστικής ζώνης και της λοιπής περιοχής, όπως αυτές ορίζονται στο άρθρ.14. β)Ορθολογική ανάπτυξη όλων των οικονομικών δραστηριοτήτων με παράλληλη ενίσχυση επιλεγμένων κλάδων προηγμένης τεχνολογίας. Γεωγραφική ανακατανομή ορισμένων οικονομικών δραστηριοτήτων στο νομό. γ)Προγραμματισμός της Θεσσαλονίκης ως κέντρου επιπέδου περιφέρειας καθώς και παράλληλη ενίσχυση του ιδιαίτερου εθνικού και διεθνούς ρόλου της. 5.Οι ειδικότεροι στόχοι και κατευθύνσεις που καθορίζονται για την εξέλιξη της ίδιας της ευρύτερης περιοχής της Θεσσαλονίκης είναι οι ακόλουθοι: α)Η ανάδειξη και προστασία των ιστορικών στοιχείων, η οικολογική ανασυγκρότηση, η αποκατάσταση της σχέσης της πόλης με το Θερμαϊκό κόλπο και η προστασία και ανάδειξη των ορεινών όγκων, των τοπίων φυσικού κάλλους και των ακτών. β)Η μείωση της ρύπανσης του περιβάλλοντος για να εξασφαλισθεί η επιθυμητή ποιότητα των φυσικών αποδεκτών, με λήψη μέτρων που αφορούν τις κάθε είδους πηγές εκπομπής ρύπων, με κατασκευή των απαραίτητων έργων υποδομής, με παροχή κινήτρων και επιβολή τελών και διοικητικών ποινών. γ)Η βελτίωση του περιβάλλοντος και της ποιότητας ζωής με ανακατανομή λειτουργιών και δραστηριοτήτων, ενίσχυση του συστήματος μαζικών μεταφορών, απομάκρυνση οχληρών εγκαταστάσεων και λειτουργιών από τις περιοχές κατοικίας. δ)Η οικονομική ανασυγκρότηση της ευρύτερης περιοχής της Θεσσαλονίκης με ενίσχυση του πρωτογενούς τομέα, εκσυγχρονισμό και ορθολογική ανάπτυξη της βιομηχανίας με αναπτυξιακά και περιβαλλοντικά κριτήρια και εκσυγχρονισμό του τριτογενούς τομέα με ενίσχυση ορισμένων κλάδων του. Σελ. 526,22(α) Τεύχος Ζ104-Σελ. 112 ε)Η άμβλυνση των ανισοτήτων στην κατανομή του κοινωνικού εξοπλισμού και στην ποιότητα του οικιστικού και φυσικού περιβάλλοντος με ανακατανομή χρήσεων, λειτουργιών και επενδύσεων προς όφελος κυρίως των δυτικών και των λοιπών υποβαθμισμένων περιοχών. στ)Ο σχεδιασμός και ο προγραμματισμός της πολεοδομικής και οικιστικής ανάπτυξης με εφαρμογή κοινωνικής πολιτικής κατοικίας και γης και επέκταση του σχεδίου πόλης στις διαμορφωμένες περιοχές αυθαιρέτων, με στόχο την αναβάθμισή τους και την ενσωμάτωσή τους στον πολεοδομικό ιστό. ζ)Η διαφύλαξη της Θεσσαλονίκης από θεομηνίες και η λήψη των αναγκαίων μέτρων για αντισεισμική και αντιπλημμυρική προστασία και ο εξοπλισμός της με τα απαραίτητα δίκτυα υποδομής. 4.Οι ειδικότεροι στόχοι και κατευθύνσεις για τη χωροταξική οργάνωση της ευρύτερης περιοχής της Θεσσαλονίκης και τη νέα πολεοδομική της δομή είναι οι ακόλουθοι: α)Η μελέτη στο χώρο της ευρύτερης περιοχής της Θεσσαλονίκης, του πολεοδομικού συγκροτήματος Θεσσαλονίκης, της περιαστικής του ζώνης και της λοιπής περιοχής, όπως ορίζονται στο άρθρ. 14, για την εξειδίκευση των στόχων και κατευθύνσεων ανάπτυξης της ευρύτερης περιοχής της Θεσσαλονίκης. β)Ο προγραμματισμός της λοιπής περιοχής ως ενιαίου και κατά βάση αγροτικού χώρου και η οργάνωση συστήματος οικισμών και κέντρων υπερτοπικής σημασίας, όπως ορίζεται στο διάγραμμα 2 του άρθρ. 14, που θα αναλάβουν την οικονομική και κοινωνική τόνωση της περιοχής επιρροής τους, με στόχο τη δημιουργία προϋποθέσεων για την υποδοχή νέου πληθυσμού, τη διοχέτευση της αναπτυξιακής προσπάθειας και την εξισορρόπιση των ανισοτήτων μέσα στα όρια της λοιπής περιοχής. 23.Ε.β.57 Σχέδιο Πόλεως Θεσσαλονίκης γ)Ο ενιαίος προγραμματισμός του πολεοδομικού συγκροτήματος και της περιαστικής του ζώνης σαν ζώνης δραστηριοτήτων, με στόχο τη διοχέτευση σ’ αυτή μέρους της πληθυσμιακής, οικονομικής και οικιστικής ανάπτυξης του πολεοδομικού συγκροτήματος Θεσσαλονίκης, με μέριμνα για την εξασφάλιση των απαραίτητων για τον αστικό πληθυσμό της περιαστικής ζώνης και του πολεοδομικού συγκροτήματος Θεσσαλονίκης κοινόχρηστων και κοινωφελών χώρων και με τρόπο που να αξιοποιούνται τα υφιστάμενα οικιστικά κέντρα, να προστατεύεται η γεωργική γη και οι περιοχές φυσικού κάλλους. δ)Ο σχεδιασμός του πολεοδομικού συγκροτήματος ως κατ’ εξοχήν αστικού χώρου, με ειδικότερους στόχους την ανάσχεση της εξάπλωσης του αστικού ιστού, την πολυκεντρική δομή, τον έλεγχο των χρήσεων γης και των πυκνοτήτων, την ανασυγκρότηση της γειτονιάς καθώς και την αναβάθμιση και αποσυμφόρηση της κεντρικής περιοχής της Θεσσαλονίκης, με έμφαση στη διατήρηση και ανάδειξη του ιστορικού της χαρακτήρα. Εφαρμογή ρυθμιστικού σχεδίου και προγράμματος προστασίας περιβάλλοντος Άρθρ.4.-1.Το ρυθμιστικό σχέδιο Θεσσαλονίκης και το πρόγραμμα προστασίας περιβάλλοντος πραγματοποιούνται με τα μέτρα που ορίζονται στο παράρτημα και στα διαγράμματα του άρθρ. 14. Τα διαγράμματα αυτά είναι: α)Το διάγραμμα 1: «Ρυθμιστικό σχέδιο της ευρύτερης περιοχής της Θεσσαλονίκης». β)Το διάγραμμα 2: «Οικιστική οργάνωση». γ)Το διάγραμμα 3: «Κεντρική περιοχή». Οικισμοί προ του 1923 ή οικισμοί με εγκεκριμένο σχέδιο που δε σημειώνονται στα πιο πάνω διαγράμματα δεν θίγονται με τις ρυθμίσεις του παρόντος νόμου. 2.Όλες οι δημόσιες υπηρεσίες και οι φορείς του δημόσιου τομέα υποχρεούνται να προσαρμόζουν τα προγράμματά τους, που αφορούν την ευρύτερη περιοχή της Θεσσαλονίκης με το ρυθμιστικό σχέδιο και το πρόγραμμα προστασίας περιβάλλοντος. «3.Με προεδρικά δ/τα, που εκδίδονται με πρόταση του Υπουργού Περιβάλλοντος, Χωροταξίας και Δημόσιων Έργων, συμπληρώνονται, προσαρμόζονται, εξειδικεύονται, διευκρινίζονται και τροποποιούνται μερικά το ρυθμιστικό σχέδιο Θεσσαλονίκης και το πρόγραμμα προστασίας περιβάλλοντος , χωρίς μεταβολή των στόχων και κατευθύνσεών τους, ύστερα από γνώμη της Εκτελεστικής Επιτροπής του Οργανισμού Θεσσαλονίκης». Η παρ. 3, αντικαταστάθηκε ως άνω, από την παρ. 6 του άρθρ. 11 του Νόμ. 2052/3-8 Ιουν. 1992 (ΦΕΚ Α΄ 94), ανωτ. σελ. 294,48061. Σύσταση οργανισμού ρυθμιστικού σχεδίου   και προστασίας περιβάλλοντος Θεσσαλονίκης Άρθρ.5.-1.Συνιστάται οργανισμός ρυθμιστικού σχεδίου και προστασίας περιβάλλοντος της ευρύτερης περιοχής Θεσσαλονίκης με την επωνυμία «Οργανισμός Θεσσαλονίκης». 2.Ο οργανισμός αυτός είναι νομικό πρόσωπο δημοσίου δικαίου, έχει την έδρα του στη Θεσσαλονίκη και εποπτεύεται από τον Υπουργό Περιβάλλοντος, Χωροταξίας και Δημόσιων Έργων. 3.Έργο του οργανισμού αυτού είναι η παρακολούθηση της εφαρμογής και η εξασφάλιση της πραγματοποίησης του ρυθμιστικού σχεδίου της ευρύτερης περιοχής της Θεσσαλονίκης, η εκπόνηση και η μέριμνα για την έγκριση των γενικών πολεοδομικών σχεδίων (Γ.Π.Σ.) της ευρύτερης περιοχής της Θεσσαλονίκης, η μέριμνα για την εναρμόνιση με το ρυθμιστικό σχέδιο και το πρόγραμμα προστασίας περιβάλλοντος των επιμέρους προγραμμάτων των οικείων φορέων, η παρακολούθηση της ποιότητας του περιβάλλοντος, η εκπόνηση προδιαγραφών περιβαλλοντικών μελετών και η μέριμνα για τη μελέτη και εφαρμογή μέτρων για την προστασία του περιβάλλοντος, καθώς και ο έλεγχος έργων και δραστηριοτήτων με επιπτώσεις στο περιβάλλον της ευρύτερης περιοχής της Θεσσαλονίκης. 4.Για την εκπόνηση και έγκριση των Γ.Π.Σ. της ευρύτερης περιοχής της Θεσσαλονίκης τηρείται η διαδικασία του άρθρ. 3 του Νόμ. 1337/1983 (ΦΕΚ 33). Στην περίπτωση αυτή, αντί του περιφερειακού ή κεντρικού συμβουλίου χωροταξίας ή του συμβουλίου χωροταξίας του νομού, γνωμοδοτεί η εκτελεστική επιτροπή του οργανισμού. «5.Για την εκπλήρωση του έργου του ο Οργανισμός μπορεί να συντάσσει τις απαιτούμενες μελέτες για τις εξειδικεύσεις του ρυθμιστικού σχεδίου και τα προγράμματα εφαρμογής του. Στις περιπτώσεις που, σύμφωνα με την κείμενη νομοθεσία, απαιτείται γνωμοδότηση του Συμβουλίου Χωροταξίας, Οικισμού και Περιβάλλοντος για έκδοση προεδρικών δ/των καθορισμού Ζώνης Οικιστικού Ελέγχου (Ζ.Ο.Ε.), Ζώνης Αγοράς Συντελεστή (Ζ.Α.Σ.), Ζώνης Αστικού Αναδασμού (Ζ.Α.Α.), Ζώνης Ενεργού Πολεοδομίας (Ζ.Ε.Π.), νοείται γνωμοδότηση της Εκτελεστικής Επιτροπής του Οργανισμού Θεσσαλονίκης. Ο Οργανισμός μεριμνά, επίσης για τη μερική τροποποίηση ή αναθεώρηση μέτρων που περιλαμβάνονται στο παράρτημα, σύμφωνα με την παρ. 3 του άρθρ. 4 και συντονίζει τις ενέργειες δημόσιων υπηρεσιών και όλων των φορέων του δημόσιου τομέα, των οποίων η δραστηριότητα επεκτείνεται στην ευρύτερη περιοχή της Θεσσαλονίκης». Η παρ. 5, αντικαταστάθηκε ως άνω, από την παρ. 7 του άρθρ. 5 του Νόμ. 2052/3-8 Ιουν. 1992 (ΦΕΚ Α΄ 94), ανωτ. σελ. 294,48061. (Αντί για τη σελ. 526,23) Σελ. 526,23(α) Τεύχος 1163-Σελ. 77 Σχέδιο Πόλεως Θεσσαλονίκης 23.Ε.β.57 Συμβούλιο ρυθμιστικού σχεδίου και προστασίας περιβάλλοντος Θεσσαλονίκης Άρθρ.6.-1.Ως όργανο για την παρακολούθηση της πραγματοποίησης των στόχων του ρυθμιστικού σχεδίου και της προστασίας του περιβάλλοντος της Θεσσαλονίκης συνιστάται στον Οργανισμό Θεσσαλονίκης συμβούλιο ρυθμιστικού σχεδίου και προστασίας περιβάλλοντος που απαρτίζεται από: α)Το δήμαρχο Θεσσαλονίκης, ως πρόεδρο του συμβουλίου.  β)Τον πρόεδρο της εκτελεστικής επιτροπής ως αντιπρόεδρο.  γ)Έναν εκπρόσωπο καθενός από τους Υπουργούς Εθνικής Οικονομίας, Βόρειας Ελλάδας, Περιβάλλοντος, Χωροταξίας και Δημόσιων Έργων και Βιομηχανίας, Ενέργειας και Τεχνολογίας. δ)Έναν εκπρόσωπο του νομάρχη Θεσσαλονίκης. ε)Δύο μέλη που ορίζονται με τους αναπληρωτές τους από το δημοτικό συμβούλιο του δήμου Θεσσαλονίκης. στ)Τέσσερα μέλη που ορίζονται με τους αναπληρωτές τους από τη διοικούσα επιτροπή της τοπικής ένωσης δήμων και κοινοτήτων νομού Θεσσαλονίκης, από τους οποίους τα δύο μέλη θα εκπροσωπούν τους δήμους και κοινότητες του Π.Σ.ΘΕ., ένας τις κοινότητες της περιαστικής ζώνης Θεσσαλονίκης και ένας τις κοινότητες της λοιπής περιοχής, όπως ορίζονται στο άρθρ. 14. ζ)Δύο μέλη που ορίζονται με τους αναπληρωτές τους από το νομαρχιακό συμβούλιο νομού Θεσσαλονίκης. η)Έναν εκπρόσωπο καθενός από τους φορείς: Εμπορικό και Βιομηχανικό Επιμελητήριο Θεσσαλονίκης, Βιοτεχνικό Επιμελητήριο Κεντρικής Μακεδονίας, Τεχνικό Επιμελητήριο Κεντρικής Μακεδονίας, Εργατικό Κέντρο Θεσσαλονίκης, Οικονομικό Επιμελητήριο, Γεωτεχνικό Επιμελητήριο, Ένωση Ελλήνων Χημικών, Αριστοτέλειο Πανεπιστήμιο Θεσσαλονίκης, έναν εκπρόσωπο των εργαζομένων στον Οργανισμό και έναν εκπρόσωπο της Ομοσπονδίας Γεωργικών Συνεταιρισμών Θεσσαλονίκης. 2.Οι εκπρόσωποι των υπουργών και του νομάρχη ορίζονται με τους αναπληρωτές τους από τους οικείους υπουργούς και το νομάρχη και οι εκπρόσωποι των φορέων με τους αναπληρωτές τους από τις διοικήσεις τους. Το συμβούλιο έχει νόμιμη σύνθεση ακόμα και αν δεν οριστούν ορισμένα από τα παραπάνω μέλη, εφόσον τα μέλη αυτά δεν υποδειχθούν μέσα ένα μήνα από τότε που το αντίστοιχο υπουργείο ή φορέας έλαβε τη σχετική πρόσκληση. Το συμβούλιο συγκροτείται με κοινή απόφαση των  Σελ. 526,24(α) Τεύχος 1163-Σελ. 78 Υπουργών Εσωτερικών και Δημόσιας Τάξης Εθνικής Οικονομίας, Βόρειας Ελλάδας και Περιβάλλοντος, Χωροταξίας και Δημόσιων Έργων. Σε περίπτωση θανάτου ή παραίτησης μέλους, το συμβούλιο συγκροτείται νόμιμα με τα υπόλοιπα μέλη έως το διορισμό του αντικαταστάτη. 3.Η θητεία των μελών του συμβουλίου είναι τριετής και μπορεί να ανανεώνεται. Ανάκληση του διορισμού κατά τη διάρκεια της θητείας είναι πάντοτε δυνατή, με ανάλογη εφαρμογή της παρ. 2 του επόμενου άρθρου. 4.Η αποζημίωση του προέδρου και των μελών του συμβουλίου καθορίζεται με κοινή απόφαση των Υπουργών Οικονομικών και Περιβάλλοντος, Χωροταξίας και Δημόσιων Έργων, σύμφωνα με τις διατάξεις του άρθρ. 18 του Νόμ. 1505/1984 (ΦΕΚ 194).  5.Το συμβούλιο συνέρχεται τακτικά τουλάχιστο μια φορά το μήνα. Έκτακτα συνέρχεται είτε με πρόσκληση του Υπουργού Περιβάλλοντος, Χωροταξίας και Δημόσιων Έργων που διαβιβάζεται μέσω του προέδρου του, είτε ύστερα από αίτηση του ενός τρίτου τουλάχιστον των μελών του. Στις συνεδριάσεις του συμβουλίου μπορούν να μετέχουν χωρίς ψήφο τα μέλη της εκτελεστικής επιτροπής που δεν είναι μέλη του συμβουλίου. Ο πρόεδρος μπορεί να καλέσει τον προϊστάμενο ή οποιοδήποτε άλλον υπάλληλο του οργανισμού να παραστεί στη συνεδρίαση χωρίς ψήφο. 6.Το συμβούλιο παρακολουθεί την πορεία του έργου του οργανισμού, υποβάλλει εκθέσεις για το έργο αυτό στον Υπουργό Περιβάλλοντος, Χωροταξίας και Δημόσιων Έργων και τις κοινοποιεί στην εκτελεστική επιτροπή. Υποβάλλει σ’ αυτή γνωμοδοτήσεις ή έγγραφες παρατηρήσεις για κάθε θέμα σχετικό με τους εν γένει σκοπούς και δραστηριότητες του οργανισμού. Ειδικά το συμβούλιο συζητά σε ειδική συνεδρίαση την ετήσια έκθεση της εκτελεστικής επιτροπής, που προβλέπεται στο άρθρ. 10 παρ. 5, υποχρεωτικά μέσα σε δύο μήνες από την υποβολή της. Η σχετική γνωμοδότηση του συμβουλίου κοινοποιείται σε όλα τα υπουργεία και τους άλλους φορείς που εκπρόσωποί τους μετέχουν σ’ αυτό. 23.Ε.β.57 Σχέδιο Πόλεως Θεσσαλονίκης 7.Ειδικά για την έγκριση του ενιαίου προγράμματος που προβλέπεται από το αρθρ. 10 παρ. 2 το συμβούλιο αποτελείται από τους υπουργούς που αναφέρονται στην περίπτ. β΄ της παρ. 1 του άρθρου αυτού, το δήμαρχο Θεσσαλονίκης, τους προέδρους της τοπικής ένωσης δήμων και κοινοτήτων και του νομαρχιακού συμβουλίου του νομού Θεσσαλονίκης και τους προέδρους των διοικητικών συμβουλίων ή διοικουσών επιτροπών των φορέων που αναφέρονται στην περίπτ. ζ΄ της παρ. 1. Στις σχετικές συνεδριάσεις του συμβουλίου συμμετέχει ως εισηγητής χωρίς ψήφο ο πρόεδρος της εκτελεστικής επιτροπής. Το συμβούλιο κατά την έγκριση μπορεί να προσαρμόζει ή να τροποποιεί το ενιαίο πρόγραμμα. 8.Με απόφαση του Υπουργού Περιβάλλοντος, Χωροταξίας και Δημόσιων Έργων, ρυθμίζονται τα θέματα που αναφέρονται στην απαρτία του συμβουλίου, στην πλειοψηφία για τη λήψη των αποφάσεων, στην αναπλήρωση, στον τρόπο τήρησης των πρακτικών, στον τρόπο πρόσκλησης, στην ημερήσια διάταξη, στη γραμματειακή εξυπηρέτηση του συμβουλίου και της εκτελεστικής επιτροπής και κάθε άλλη λεπτομέρεια για τη λειτουργία του συμβουλίου. Για την κατάργηση του άνω Συμβουλίου βλ. παρ. 2 άρθρ. 22 Νόμ. 1622/1986 (ΦΕΚ Α΄ 92), τόμ. 3 σελ. 52,51. Εκτελεστική επιτροπή Άρθρ.7.-1.Τον οργανισμό διοικεί εκτελεστική επιτροπή που αποτελείται από: α)Τον πρόεδρο και τον αντιπρόεδρο που έχουν γνώσεις, πείρα και κύρος στα σχετικά θέματα. β)Ένα από τα υπό στοιχ. ε΄ της παρ. 1 του προηγούμενου άρθρου μέλη που ορίζεται από το δημοτικό συμβούλιο. γ)Ένα από τα μέλη του συμβουλίου υπό στοιχ. στ΄ της παρ. 1 του προηγούμενου άρθρου που ορίζεται από την Τ.Ε.Δ.Κ.Θ. δ)Ένα από τα μέλη του συμβουλίου υπό στοιχ. ζ΄ της παρ. 1 του προηγούμενου άρθρου που ορίζεται από το νομαρχιακό συμβούλιο του νομού Θεσσαλονίκης,  ε)Δύο μέλη που είναι πρόσωπα με ειδικές γνώσεις και πείρα στα σχετικά θέματα. 2.Ο πρόεδρος, ο αντιπρόεδρος και τα μέλη της επιτροπής, που αναφέρονται στην περίπτ. ε΄ της προηγούμενης παραγράφου, ορίζονται από το Υπουργικό Συμβούλιο ύστερα από πρόταση του Υπουργού Περιβάλλοντος, Χωροταξίας και Δημόσιων Έργων με τριετή θητεία, που μπορεί να ανανεώνεται. Αντικατάσταση κατά τη διάρκεια της θητείας είναι πάντα δυνατή. Η αντικατάσταση γίνεται ύστερα από πρόταση του Υπουργού Περιβάλλοντος, Χωροταξίας και Δημόσιων Έργων με απόφαση του Υπουργικού Συμβουλίου που ορίζει και τα νέα πρόσωπα για τον υπόλοιπο χρόνο της θητείας. Τα μέλη  των περιπτ. β΄, γ΄ και δ΄ της προηγούμενης παραγράφου αντικαθίστανται κατά τη διάρκεια της θητείας τους ύστερα από πρόταση των αντίστοιχων φορέων, που ορίζουν ταυτόχρονα και τα νέα μέλη για τον υπόλοιπο χρόνο της θητείας. Η συγκρότηση της εκτελεστικής επιτροπής γίνεται με απόφαση του Υπουργού Περιβάλλοντος, Χωροταξίας και Δημόσιων Έργων. Με την ίδια απόφαση ανατίθενται χρέη γραμματέα της επιτροπής σε υπάλληλο του οργανισμού. 3.Η επιτροπή έχει νόμιμη σύνθεση ακόμα και αν δεν διορισθούν τα μέλη των περίπτ. β΄, γ΄ και δ΄ της προηγούμενης παραγράφου, εφόσον δεν οριστούν μέσα σε δύο μήνες από τότε που έλαβε τη σχετική πρόσκληση ο οικείος φορέας. 4.Στον πρόεδρο, τον αντιπρόεδρο, τα μέλη και το γραμματέα της επιτροπής καταβάλλεται αποζημίωση για τη συμμετοχή τους σ’ αυτή που καθορίζεται σύμφωνα με τις διατάξεις του άρθρ. 18 του Νόμ. 1505/1984 (ΦΕΚ 194).Ο πρόεδρος και ο αντιπρόεδρος έχουν πλήρη απασχόληση στον οργανισμό και δικαιούνται αμοιβή πέρα από την αποζημίωση συμμετοχής τους σ’ αυτήν ή στο συμβούλιο ρυθμιστικού σχεδίου. Η αμοιβή αυτή καθορίζεται με απόφαση των Υπουργών Οικονομικών και Περιβάλλοντος, Χωροταξίας και Δημόσιων Έργων και υπόκειται μόνο στους περιορισμούς του άρθρ. 6 του Νόμ. 1256/1982 (ΦΕΚ 65). 5.Με πράξη της επιτροπής, που δημοσιεύεται στην Εφημερίδα της Κυβερνήσεως, ρυθμίζονται τα θέματα που αναφέρονται στον τρόπο τήρησης των πρακτικών, στις περιπτώσεις υποχρεωτικής σύγκλησης της επιτροπής, στον τρόπο πρόσκλησης, στην κατάρτιση της ημερήσιας διάταξης και στη συζήτηση θεμάτων που αναφέρονται σ’ αυτή και γενικά στη λειτουργία της επιτροπής. Εκδόθηκε η υπ’ αριθ. 4/8 Σεπτ.-31 Οκτ. 1986 (ΦΕΚ Β΄ 773) πράξη του Οργ. Θεσ/νίκης. 6.Με απόφαση του Υπουργού Περιβάλλοντος, Χωροταξίας και Δημόσιων Έργων, καθορίζονται τα θέματα που αναφέρονται στην απαρτία της επιτροπής, στην πλειοψηφία για τη λήψη των αποφάσεων, στην αναπλήρωση και κάθε σχετική λεπτομέρεια. Εκδόθηκε η 56247/763/12-27 Αυγ. 1986 (ΦΕΚ Β΄ 559) απόφ. Υπ. ΠΕ.ΧΩ.ΔΕ. 7.Η επιτροπή: α)Παρακολουθεί την ολοκλήρωση και εφαρμογή του ρυθμιστικού σχεδίου γενικά και των επιμέρους προγραμμάτων των οικείων φορέων, σύμφωνα με τη διαδικασία που προβλέπεται από το αρθρ. 10. β)Προτείνει τις προσαρμογές, συμπληρώσεις και εξειδικεύσεις του ρυθμιστικού σχεδίου σύμφωνα με το άρθρ. 4 παρ. 3 και γνωμοδοτεί για την έγκριση των γενικών πολεοδομικών σχεδίων της ευρύτερης περιοχής της Θεσσαλονίκης. γ)Γνωμοδοτεί για κάθε έργο μεγάλης κλίμακας τουλάχιστο γενικού πολεοδομικού σχεδίου. Η γνώμη αυτή δίνεται από την επιτροπή μέσα σε 60 ημέρες από τότε που περιέρχεται σ’ αυτή σχετικό ερώτημα. Αν περάσει η προθεσμία   αυτή   άπρακτη,   θεωρείται   ότι   έχει   δοθεί (Αντί για τη σελ. 526,25(α) Σελ. 526,25(β) Τεύχος Θ52-Σελ. 117 Σχέδιο Πόλεως Θεσσαλονίκης 23.Ε.β.57 η συναίνεση της επιτροπής. Αν ο υπεύθυνος για την πραγματοποίηση του έργου φορέας διαφωνεί για τη γνωμοδότηση της επιτροπής, το θέμα εισάγεται στο συμβούλιο του ρυθμιστικού, του οποίου η γνώμη είναι υποχρεωτική για το φορέα. δ)Επιβλέπει τη μελέτη και εφαρμογή των μέτρων προστασίας του περιβάλλοντος που εκτελούνται από τον Οργανισμό Θεσσαλονίκης και παρακολουθεί τις αντίστοιχες μελέτες και την εφαρμογή μέτρων που εκτελούνται από άλλους φορείς. ε)Εγκρίνει τις περιβαλλοντικές μελέτες της παρ. 9 του άρθρ. 11. στ)Επιβάλλει τις κυρώσεις της παρ. 1 του άρθρ. 13 και εισηγείται τις περιπτώσεις της παρ. 2 του